JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iraani mõõgatärin intensiivistub
Palestiinlased nõuavad Balfouri deklaratsiooni tühistamist
Liibüa tahab Iisraeliga suhted normaliseerida
Iraani Revolutsioonikaardi Õhujõudude ülem
Amir Ali Hajizadeh ütles teleintervjuus,
et kui Iisrael alustab sõda, lõpeb see tema hävinguga.
Iraani tipptehnoloogilistest droonidest
olevat tema sõnul saanud pinnud Iraani vaenlaste silmas.
Ülema sõnul teavad sionistliku valitsuse ametnikud,
et võivad olla algatajad, kuid lõpp on meie käes, ütles ta.
"Meie alustatud töö lõpp on sionistliku valitsuse häving
ja kui nad meile põhjust annavad,
saabub nende häving ajaloolise kindlusega."
Hajizadeh nimetas Iraani julgeolekut eeskujulikuks ja ütles,
et ta pole kunagi pidanud rääkima riigi sõjalisest sooritusvõimest,
kuna vaenlane räägib sellest pidevalt ja piisavalt.
Ta viitas ka suurriikide pürgimustele siduda Iraani raketiprogramm
JCPOA tuumalepingu juurde naasmisega,
kuid lisas, et vaevalt teeb Iraan midagi enne,
kui USA on kaotanud kõneluste teelt kõik sanktsioonid.
Iisraeli valitsuses araablaste parteisid esindav Ra'am
ja selle juht Mansour Abbas viskasid eelmine nädal tõelise tiksuva pommi
valitsuse niigi ülekoormatud rattaisse.
Asi oli taas kord Templimäes,
selle ajaloos ja kellele kogu piirkond tegelikult kuulub.
Iisraeli Kanal 12 intervjuus tõdes Mansour Abbas,
et paik kuulub üksnes moslemeile, sest kogu Jeruusalemmas
pole kunagi olnud ühtainustki juudi templit.
Samas tõdes ta, et valitsus peab nüüd kiiresti tegema otsuse,
millega keelatakse täielikult juutide ja kristlaste,
ehk islami meelest väärusuliste pääs kogu Templimäe piirkonda.
Pühapaigas peab valitsema status quo ehk rahuolukord,
mis võib sündida vaid siis, kui juudid paika ei pääse.
Araabia partei Ra'am nõuab valitsuselt nüüd sellist avaldust ja otsust,
kus juudid ja kristlased võivad palvetada ja kummardada
oma Jumalat Nutumüüril,
kuid islamile pühale Templimäele ei tohiks neil mingit asja olla.
Mansour Abbasi sõnul nõuab ka Jordaania kuningas Abdullah II
kahe riigi lahenduse elluviimist ja nii saab kogu Läänekallas,
ehk tulevane Palestiina riik olema judenrein ehk juudivaba.
Natsid kasutasid mainitud terminoloogiat 80 aasta eest.
Üleeelmine nädal, 2. novembril, meenutati ja tähistati Israelis
Balfouri deklaratsiooni 104. aastapäeva.
Mainitud deklaratsioon tehti vahetult enne 1. Maailmasõja lõppu
ja Suurbritannia lubas selles siduvalt maailmas hajuvil elavail juutidele,
et neile rajatakse rahvuslik kodumaa
Türgi Osmanite impeeriumilt vallutatud aladele.
Asi polnud Palestiina nimelises riigis, vaid suures territooriumis,
kuhu kuulus ka Palestiinaks nimetatud eripiirkond.
Täna end palestiinlasteks nimetavad araablased tahavad nüüd,
et Suurbritannia tühistaks selle rohkem kui 100-aastase dokumendi.
Valitsusparteisse kuuluv araabia rahvaesindaja Osama Saadi
mõistis Knesseti istungil Balfouri deklaratsiooni hukka,
nimetades seda neetud paberiks,
mida nii toonane Rahvaste Liit kui seejärel loodud ÜRO
mõlemad siiski tunnustasid.
Iisrael korraldas eelmisel neljapäeval Jeruusalemmas
igaaastase kristliku meedia tippkohtumise,
kus kristlikele meediaväljaannetele esinesid ka riigi tippametnikud.
Peaminister Naftali Bennett, välisminister Yair Lapid,
opositsioonijuht Benjamin Netanyahu
ja president Isaac Herzog pidasid kõned,
mis edastati otseülekandena
valitsuse pressiosakonna netilehel ja Facebooki lehel.
President Herzog tõdes: "Teame, et võime teile loota,
kallid sõbrad ja liitlased kristlikus maailmas,
et seisate meiega võitluses terrorismi vastu
ja olete meie partnerid pürgimustes
seista vastu valedele ja levitada Iisraeli kohta tõde.
"Olete meie partnerid ka rahu vaimu edendamises,"
ütles Herzog pressiteates.
Herzog hoiatas ka kasvava antisemitismi eest
ja Iisraeli delegitimeerimise eest,
kuid ütles, et Iisrael võib loota kristlaste liitlusele
ja partnerlusele vastupanus valedele
ja Iisraeli kohta tõe levitamisel
ning partnerluses ka ühise, Aabrahami lepingute järgse
rahu ja sallivuse vaimu edendamisel.
Bennett omakorda ütles, et Lähis-Idas on vaid üks koht,
mis kaitseb täielikult kristlikku elu,
kus kristlik ühiskond kasvab ja õitseb, ja see on Iisraeli riik.
"Ja tänapäeval rohkem kui iial varem seisab Iisrael ühtselt kristlastega.
Oleme vennad ja õed, oleme üks
ega lase kellelgi oma valgust kustutada."
Iisraeli valitsuse teatel osales tänavusel kohtumisel
rohkem kui 150 kristliku meedia uudistejuhti ja arvamusliidrit.
Tippkohtumine taotleb paremat mõistmist
ja tahab kinnitada kristlaste ja Iisraeli vahelist sõprust.
Peaminister Bennett hoiatas maailma kristlasi ka selle eest,
et radikaalne islam ja selle toetajad teevad kõik,
et Iisraeli ja kristlaste vahel sündinud sõprust ja usaldust hävitada.
Tema sõnul püüab Teheranist, Iraanist lähtuv terror hävitada Iisraeli,
ajada maailma pimedasse kuristikku, valitseda seda ja domineerida inimesi,
eriti kristlasi armastuse Jumala nimel.
Iisrael, USA, AÜE ja Bahrein korraldasid Punasel merel
oma laevastikele suure ühisõppuse, mis lõppes vaid mõne päeva eest
ja läks kõigi riikide ekspertide meelest suurepäraselt korda.
Operatsioonides harjutati mitmeid erinevaid kaitsestsenaariume
Iraani kasvava ohu vastu kaupade mereliikluse suhtes.
Samas signaliseeriti Iraanile,
et sel ei tasu üritada Pärsia lahelt Omaani lahele ja India ookeani
suunduva Hormuzi väina sulgemist, millele Iraan on korduvalt vihjanud.
Ka Iraani toetatud Jeemeni houthi mässuliste katsed
blokeerida omalt poolt India ookeanist Punasele merele viivat
kitsast Bab el Mandebi väina nurjuvad, öeldi ühes õppuste lõpuavalduses.
Iisraeli aspektist oli selline mitme riigi ühisõppus ülitähtis,
sest nüüd saadi proovile panna oma mereväe funktsionaalsus
nii kriisi- kui kaaperdusolukordades.
Punane meri on ka Iisraeli ainus laevaliikluskanal Kaug-Itta.
Õppustel osalesid ka Egiptus ja Saudi Araabia,
kuid pigem vaatlejate kui osalejatena.
Mõlema huvidel Iraani suhtes valvel olla on omad põhjused.
Kuu aja pärast Liibüas toimuvad presidendivalimised
võivad tuua veel ühe traditsioonilise araabiamaa
Aabrahami lepingute rahuringi
ehk suhete normaliseerimisele Iisraeliga.
Kandidaate on kaks - Liibüa endise diktaatori Muammar Gaddafi poeg
Said al-Islam Gaddafi, kes on palunud abi ja tuge nii Türgilt kui Venemaalt.
Teiseks kandidaadiks on mässuliste kindralina tuntud Khalifa Haftar,
kes otsib omakorda toetust USA-lt, kuid ka Iisraelilt.
Kindral Haftar on avalikult ja selgelt teatanud,
et valituks osutumise korral
normaliseerib ta esimese asjana suhted Iisraeliga.
See ongi olnud üheks tingimuseks USA-lt sõjalise
ja rahvusvahelisel areenil diplomaatilise abi saamiseks.
Valimised toimuvad jõululaupäeval, 24. detsembril,
ja nende tulemuste suhtes ollakse põnevil nii Liibüa naabermaades
kui ka Euroopas, sest just Liibüa kaudu
liigub enamik Euroopasse suunduvaist Aafrika pagulastest.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee